Document ID: 32007R0096

KOMISIJAS REGULA (EK) Nr. 96/2007
(2007. gada 31. janvāris),
ar ko groza Regulu (EK) Nr. 1898/2005 par atbalsta piešķiršanu bezpeļņas iestāžu un organizāciju sviesta iepirkumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 15. pantu,
tā kā:
(1)
Komisijas 2005. gada 9. novembra Regulas (EK) Nr. 1898/2005, ar ko nosaka sīki izstrādātus noteikumus Padomes Regulas (EK) Nr. 1255/1999 īstenošanai attiecībā uz pasākumiem krējuma, sviesta un koncentrēta sviesta realizācijai Kopienas tirgū (2), IV nodaļā paredzēta atbalsta piešķiršana bezpeļņas iestāžu un organizāciju sviesta iepirkumiem. Ņemot vērā sviesta intervences cenas samazināšanu un tā rezultātā radušos atbalsta samazinājumu citās sviesta atbalsta shēmās, ir jāsamazina minētā atbalsta apjoms.
(2)
Tādēļ attiecīgi jāgroza Regula (EK) Nr. 1898/2005.
(3)
Piena un piena produktu pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
Regulas (EK) Nr. 1898/2005 74. panta 1. punktā summu “EUR 60” aizstāj ar summu “EUR 40”.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 31. janvārī

Labels: 3
4
17
5